Diari Oficial de la Generalitat Valenciana


Sumari del DOGV 4620, del 31-10-2003 (2003/11944)

RESOLUCIÓ de 17 d'octubre de 2003, del Rectorat de la Universitat de València, per la qual es convoquen concursos per a la provisió de places de personal docent contractat per al curs 2003-2004.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/11956


Data del document
:   17-10-2003

Organisme emissor
:   Universitat de València

Tipus de document
:   Resolució

Descriptors 

:   * personal docent
    * concurs administratiu
    * universitat

RESOLUCIÓ de 17 d'octubre de 2003, del Rectorat de la Universitat de València, per la qual es convoquen concursos per a la provisió de places de personal docent contractat per al curs 2003-2004. [2003/X11370]
  
La Universitat de València convoca concurs públic per a la provisió de les places de personal docent contractat per al curs 2003-2004 que es detallen en els annexos I i II, d'acord amb les bases següents:
  
1. Normes generals
  
El concurs es regirà pel que disposen la Llei Orgànica 6/2001, de 21 de desembre, d'Universitats (BOE de 24.12.01) ?en endavant LOU?, el Decret 174/2002, de 15 d'octubre, del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, els Estatuts de la Universitat de València i el Reglament Provisional de Selecció del Personal Docent i Investigador de la Universitat de València, juntament amb els criteris generals d'avaluació, aprovats per acord del Consell de Govern de data 27 de maig de 2003, així com per les bases d'aquesta convocatòria.
  
2. Requisits generals i específics
  
2.1 Requisits generals comuns
  
a. Tenir complerts divuit anys i no superar la edad de jubilación.
  
b. No patir malaltia ni defecte físic o psíquic que impedesca l'acompliment de les funcions corresponents a les places convocades.
  
c. No haver estat separat mitjançant expedient disciplinari del servei de les administracions públiques, ni estar inhabilitat per a l'exercici de funcions públiques
  
d. Estar en possessió de la titulació superior corresponent.
  
2.1.1 Requisits generals per a places d'ajudants
  
a. Haver superat en la seua totalitat les matèries d'estudi que s'exigisquen per a l'obtenció del grau de doctor.
  
b. No haver estat contractat per aquesta Universitat, com a professor associat, en el últims dos anys. Aquesta limitació no es aplicable als professors associats contractats laboralment amb anterioritat a l'entrada en vigor del Decret 174/2002, de 15 d'octubre, del Govern Valencià, ni als professors associats que foren contractats administrativament abans de l'entrada en vigor de la LOU.
  
c. No haver estat contractat com a professor ajudant en el moment de l'entrada en vigor de la LOU.
  
2.1.2 Requisits generals per a places d'ajudants doctors
  
a. Tindre el títol de doctor.
  
b. Haver desenvolupat, durant almenys dos anys, activitats docents o d'investigació en centres no vinculats a la Universitat de València i durant els quals no hagen mantingut amb aquesta, cap relació contractual, estatutària o com a becari. Aquesta limitació no s'aplicarà als ajudants i professors associats, contractats abans de l'entrada en vigor de la LOU, que estiguen en possesió del títol de doctor.
  
c. No haver estat contractat per aquesta Universitat, com a professor associat, en els últims dos anys. Aquesta limitació no es aplicable als professors associats contractats laboralment amb anterioritat a l'entrada en vigor del Decret 174/2002, de 15 d'octubre, del Govern Valencià, ni als professors associats que foren contractats administrativament abans de l'entrada en vigor de la LOU.
  
d. Tindre avaluada positivament l'activitat curricular per part de l'Agencia Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
2.1.3 Requisits generals per a places d'associats.
  
a. Acreditar l'exercici, fora de l'àmbit universitari com a especialista de reconeguda competència, d'una activitat remunerada laboral, professional o en l'administració pública, per la qual capacite el títol acadèmic que posseïsca l'interessat, durant un període mínim de tres anys dins dels cinc anteriors a la seua contractació com a professor associat.
  
b. Encara que no és requisit per a participar en la convocatòria, no podran formalitzar contracte com a professor associat, els funcionaris dels cossos docents universitaris si romanen en situació de servei actiu, siga quina siga la Universitat en la qual presten els serveis, ni les persones que formen part de la Universitat de València com a membre de la comunitat universitària, amb les excepcions de l'art. 10.2 del Decret 174/2002, tret que opten per tenir únicament aquesta vinculació amb la Universitat de València.
  
2.2. Requisits específics
  
2.2.1.Per presentar-se a les places amb requisit lingüístic, serà necessari el coneixement del valencià a nivell mitjà. Aquest coneixement es podrà acreditar aportant el certificat de coneixement o bé, realitzant una prova de nivell que el Servei de Normalització Lingüística organitzarà per a totes aquelles persones interessades que ho sol·liciten. La prova es realitzarà, en qualsevol cas, abans que es reunisca la comissió de selecció.
  
Als efectes de la baremació dels coneixements de valencià i, si cal, del compliment del requisit lingüístic, s'aplicaran les equivalències establertes en l'annex IV del Reglament provisional de selecció de personal docent i investigador de la Universitat de València, que es pot consultar a la pàgina web del Servei de Recursos Humans (PDI) :
  
http://www.uv.es/~pdi/contratados/0contractat.html
  
2.2.2 Caldrà estar en possessió d'una titulació universitària concreta si així s'estableix en la descripció de les places que s'efectua en l'annex I.
  
2.2.3 Excepcionalment, en les convocatòries de professors associats es podrà exigir el requisit de desenvolupar una activitat professional concreta, sempre que es faça constar en la descripció continguda en l'annex I.
  
La concurrència dels requisits generals i específics haurà d'anar referida a una data anterior a la d'acabament del termini de presentació d'instàncies, llevat del que especialment s'ha previst per a l'acreditació del coneixement del valencià.
  
3. Presentació de sol·licituds
  
3.1 Termini de presentació: 10 dies hàbils des de la publicació d'aquesta convocatòria en el DOGV.
  
3.2 S'haurà d'utilitzar el model d'instància-currículum que s'inclou en l'Annex III d'aquesta convocatòria i que es podrà trobar en la següent adreça electrònica:
  
http://www.uv.es/~pdi/contratados/0contractat.html
  
3.3 Les sol·licituds es podran presentar preferentment a les oficines de registre de la Universitat de València ubicades a les Secretaries del centres respectius, o bé a qualsevol dels registres enumerats per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27.11.92).
  
D'acord amb l'esmentat precepte, no es tindrà en compte la data de presentació als Registres d'altres universitats distintes de la convocant.
  
Les instàncies presentades a les oficines de correus hauran de complir el procediment establert en l'article 205.3 del Reglament del Serveis de Correus: les instàncies seran presentades en sobre obert perquè l'empleat estampe en elles el segell de dates . Haurà de figurar amb claredat el nom de l'oficina i la data.
  
3.4 Juntament amb la instància-currículum serà presentada la documentació següent:
  
- Fotocòpia del DNI o passaport.
  
- Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent del Ministeri d'Educació i Ciència. En cas de titulacions expedides a la Unió Europea, s'acreditarà igualment l'homologació o es presentarà la credencial del reconeixement del títol per a exercir la professió de professor d'universitat.
  
- Fotocòpia de la documentació acreditativa dels requisits i dels mèrits al·legats.
  
Les persones que opten a més d'una plaça hauran de presentar una sol·licitud independent per a cada una d'elles, acompanyada de la documentació complementària.
  
4. Comissions de Selecció
  
4.1 Les comissions de selecció, d'acord amb el que disposa l'article 171 dels Estatuts de la Universitat de València, la disposició transitòria primera del Reglament Provisional de Selecció del Personal Docent i Investigador de la Universitat de València i la resolució del rector de data 17 d'abril de 2003, sobre delegacions de funcions (DOGV de 05.05.2003), tindran la composició següent:
  
a. El degà o el director del centre a què és adscrit el departament a que pertany l'àrea de coneixement de la plaça que presidirà la Comissió per delegació del rector.
  
b. Tres professors elegits pel consell de departament de l'àrea de coneixement de la plaça convocada.
  
c. Tres professors del centre, designats per sorteig entre els qui no pertanyen al departament.
  
Així mateix, en formarà part, tot i que sense dret al vot en les decisions de la comissió, un professor doctor pertanyent a la mateixa àrea acadèmica i nomenat per acord del Comitè d'Empresa.
  
Aquests membres hauran de tindre la condició de funcionaris dels cossos docents universitaris o contractats doctors o, si escau, col·laboradors, d'aquesta o d'una altra Universitat i hauran d'estar en possessió del grau de doctor en el cas de concursos a places corresponents a figures contractuals per a les quals s'exigisca el requisit del dit grau acadèmic.
  
4.2. En el cas d'unitats docents adscrites a altre centre o de seccions departamentals que integren a tot el professorat d'un àrea de coneixement, la selecció del professorat d'aquesta àrea correspondrà a la comissió de selecció del centre on radique la unitat o secció departamental.
  
4.3. La composició nominal concreta de cadascuna de les comissions es farà pública al tauler d'anuncis del Centre al que pertany la comissió de selecció . La informació es mantindrà exposada mentre es resol el concurs i durant el termini de presentació de recursos.
  
5. Barems
  
Els barems, aprovats per cadascuna de les Juntes de Centre, s'ajustaran als criteris generals d'avaluació aprovats pel Consell de Govern que s'inclouen en l'Annex IV d'aquesta convocatòria, i es mantindran exposats al tauler d'anuncis dels centres als que es trobe adscrita la comissió de selecció fins que es resolga el concurs i finalitze el termini per a la presentació de recursos.
  
6. Procediment de selecció en les places de professors ajudants, ajudants doctors y associats.
  
6.1 Llistes provisional i definitiva d'admesos i exclosos.
  
6.1.1 En el termini màxim de deu dies després d'acabar el termini de presentació d'instàncies, la comissió haurà de publicar al tauler d'anuncis del centre la relació provisional d'admesos i exclosos i concedir un termini de deu dies per a la presentació de reclamacions. L'inici d'aquest termini en cap cas no es podrà comptar fins a deu dies desprès de l'acabament del termini de presentació de sol·licituds. El termini per presentar reclamacions servirà alhora per a la correcció dels defectes que hagen motivat l'exclusió o per completar la documentació en els casos que es considere insuficient l'acreditació d'algun requisit.
  
6.1.2 La comissió resoldrà les reclamacions que es presenten, adreçades al president, en el termini de deu dies des de l'acabament del termini per a la presentació de reclamacions i publicarà la llista definitiva. Contra l'acord que aprove la llista definitiva d'admesos i exclosos, que es publicarà al tauler d'anuncis del centre on es trobe adscrita la comissió de selecció, es podrà interposar un recurs d'alçada davant el rector en el termini d'un mes.
  
6.1.3 Les comissions podran començar el treball de valoració sense haver d'esperar que s'esgote el termini per presentar reclamacions contra la llista provisional d'admesos, la qual cosa permet que es publique de manera simultània l'acord d'aprovació de la llista definitiva d'admesos i exclosos i la proposta de contractació.
  
6.2 Valoració dels mèrits
  
6.2.1 La valoració dels mèrits al·legats i acreditats pels concursants, consistirà exclusivament en l'aplicació dels barems.
  
6.2.2 Si la comissió de contractació estimés que algun mèrit no s'ha acreditat o està insuficientment documentat, notificarà al concursant que disposa d'un termini de deu dies per presentar la documentació justificativa. Si transcorregut aquest termini la documentació presentada és insuficient, no es puntuarà el mèrit.
  
Aquest termini no permet en cap cas adduir i documentar mèrits que no hagen estat esmentats a les instàncies currículum.
  
6.2.3 Per a facilitar l'apreciació de l'adequació dels mèrits dels concursants a les necessitats de la Universitat, les comissions de selecció podran demanar un informe motivat sobre els mèrits dels candidats presentats a les places convocades que els departaments hauran d'emetre en el termini màxim de deu dies. Així mateix i amb l'esmentada finalitat, podran acordar la celebració d'una entrevista amb els concursants. L'entrevista i l'informe seran elements de judici per a l'aplicació del barem per la comissió de selecció; en cap cas no seran un apartat puntuable dins del barem.
  
6.3 Resolució del concurs:
  
6.3.1 La proposta de provisió de la plaça es publicarà al tauler d'anuncis del centre al qual es trobe adscrita la comissió de selecció en el termini màxim d'un mes, comptador des de l'endemà a l'acabament del termini de presentació d'instàncies. Aquesta publicació substituirà la notificació personal a les persones interessades i tindrà els mateixos efectes, d'acord amb el que disposa l'article 59.5 b) de la Llei 30/92, de 26 de novembre.
  
La proposta de contractació i les puntuacions obtingudes pels concursants en cada apartat general i en cada subapartat del barem romandran exposades al tauler d'anuncis del centre durant el termini establert per a la interposició dels recursos.
  
6.3.2 Contra la proposta de la Comissió es podrà interposar recurs d'alçada davant el Rector, en el termini d'un mes comptador des de l'endemà de la publicació de la proposta.
  
6.3.3 D'acord amb el que disposa l'article 170 dels Estatuts de la Universitat de València, els concursants que obtinguen plaça han d'acreditar els seus coneixements de valencià amb la presentació de certificats, diplomes o títols degudament homologats. Qui no complesca el requisit anterior es comprometrà a la realització dels oportuns cursos de perfeccionament que s'organitzen a aquest efecte.
  
7. Signatura del contracte
  
7.1 Els aspirants seleccionats, per a la provisió de places de professor associat que ocupen un lloc de treball en el sector públic o privat, abans de la signatura del contracte hauran de verificar en el Departament a què pertanya la plaça convocada a concurs, la jornada i l'horari de treball que els correspon, conforme al POD del Departament. La contractació serà condicionada a l'autorització de compatibilitat i a l'estricte acompliment de l'horari en ambdós llocs.
  
7.2 La signatura del contracte per part de la persona seleccionada s'haurà de produir abans de cinc dies hàbils, comptadors des del següent a la recepció de la notificació que a aquests efectes practicarà el Servei de Recursos Humans (PDI).
  
7.3 Quan, per causa no imputable a l'administració, no es produisca la signatura del contracte pel candidat millor valorat per la comissió de selecció en els terminis establerts en l'apartat anterior, o el candidat proposat renuncie a la plaça o trie un altre contracte incompatible, es contractarà al candidat següent per ordre de puntuació, sempre que l'interessat arribe a la puntuació mínima que, si és el cas, siga exigida pel barem. Si cap concursant arriba a la puntuació mínima, es podrà convocar un nou concurs per a proveir la plaça.
  
7.4 No obstant el que s'ha establert als paràgrafs anteriors amb caràcter extraordinari el rectorat, a petició de la persona interessada, podrà ampliar el termini de signatura del contracte quan per motius de força major o cas fortuït, siga impossible o extraordinàriament dificultós al candidat la incorporació a la universitat en els terminis establerts, prèvia ponderació motivada dels interessos públics i el contingut de les al·legacions de la persona interessada.
  
8. Protecció de dades personals
  
Les dades personals que els concursants subministren mitjançant les instàncies s'incorporaran al fitxer automatitzat de concursos del Servei de Recursos Humans (PDI), sota la responsabilitat de la Secretaria General de la Universitat de València, per a la gestió de les convocatòries per a proveir places de personal docent contractat i la gestió de recursos administratius contra les propostes de provisió d'aquestes places.
  
Les dades de caràcter personal seran tractades d'acord amb les previsions del Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació. Els drets d'accés, de rectificació, de cancel·lació i d'oposició podran exercitar-se davant el Servei de Recursos Humans (PDI) de la Universitat de València. (av. Blasco Ibáñez, 13 46562-València)
  
9. Recursos
  
Contra aquesta convocatòria, que exhaureix la via administrativa, les persones interessades podran interposar el recurs potestatiu de reposició davant el rector, en el termini d'un mes, o bé directament el recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des de l'endemà de la publicació de la convocatòria en el Diari Oficial de la Generalitat Valenciana,
  
València, 17 d'octubre de 2003.- El rector, p.d., el vicerector de Professorat (Resolució de 17 d'abril de 2003, DOGV de 05.05.2003): José Mª Goerlich Peset.
  
ANNEX I. PLACES
  
ESCOLA UNIVERSITÀRIA D'INFERMERIA
  
Departament: Infermeria
  
Àrea: Infermeria
  
- Plaça nº: 4486
  
Categoria: 1 Professor Associat
  
Dedicació: 3 + 3 hores
  
Perfil: «Ciències Psicosocials».
  
ESCOLA UNIVERSITÀRIA DE MAGISTERI «AUSIAS MARCH»
  
Departament: Didàctica de les Ciències Experimentals i Socials
  
Àrea: Didàctica de les Ciències Socials
  
- Plaça nº: 529
  
Categoria: 1 Professor Associat
  
Dedicació: 4 + 4 hores
  
Per substituir un professor de baixa per malaltia.
  
FACULTAT D'ECONOMIA
  
Departament: Economia Aplicada
  
Àrea: Economia Aplicada
  
- Plaça nº: 5581 a)
  
Categoria: 1 Professor Associat
  
Dedicació: 4 + 4 hores
  
Per a substituir un professor de baixa per malaltia. Perfil: «Sistema Fiscal de l'Empresa». Requisit específic: Coneixement de valencià a nivell mitjà. Altres indicacions: Horari de matí.
  
- Plaça nº: 5581 b)
  
Categoria: 1 Professor Associat
  
Dedicació: 4 + 4 hores
  
Per a substituir un professor de baixa per malaltia. Perfil: «Sistema Fiscal de l'Empresa». Altres indicacions: Horari de vesprada.
  
FACULTAT DE CIÈNCIES SOCIALS
  
Departament: Sociologia i Antropologia Social
  
Àrea: Sociologia
  
- Plaça nº: 593
  
Categoria: 1 Professor Associat
  
Dedicació: 6 + 6 hores
  
Per a substituir un professor de baixa per malaltia.
  
FACULTAT DE DRET
  
Departament: Dret del Treball i de la Seguretat Social
  
Àrea: Dret del Treball i de la Seguretat Social
  
- Plaça nº: 8523
  
Categoria: 1 Professor Associat
  
Dedicació: 3 + 3 hores
  
Incidències de començament de curs.
  
FACULTAT DE FARMÀCIA
  
Departament: Medicina Preventiva i Salut Pública, Bromatologia, Toxicologia i Medicina Legal
  
Àrea: Toxicologia
  
- Plaça nº: 5067
  
Categoria: 1 Professor Associat
  
Dedicació: 6 + 6 hores
  
Amb càrrec a plaça d'ajudant. Perfil: «Toxicologia». Requisits específics: Coneixement de valencià a nivell mitjà. Per a llicenciats en Farmàcia. Altres indicacions: Horari de matí i vesprada.
  
Departament: Parasitologia i Biologia Cel·lular
  
Àrea: Biologia Cel·lular
  
- Plaça nº: 4801
  
Categoria: 1 Professor Associat
  
Dedicació: 6 + 6 hores
  
Per substituir una professora de baixa per maternitat. Altres indicacions: horari de mati i vesprada.
  
FACULTAT DE FILOLOGIA
  
Departament: Filologia Anglesa i Alemanya
  
Àrea: Filologia Anglesa
  
- Plaça nº: 4204 a)
  
Categoria: 1 Professor Associat
  
Dedicació: 6 + 6 hores
  
Per substituir un professor de baixa per malaltia.
  
- Plaça nº: 4204 b)
  
Categoria: 1 Professor Associat
  
Dedicació: 3 + 3 hores
  
Per substituir un professor de baixa per malaltia.
  
FACULTAT DE FILOSOFIA I CIÈNCIES DE L'EDUCACIÓ
  
Departament: Mètodes d'Investigació i Diagnòstic en Educació
  
Àrea: Mètodes d'Investigació i Diagnòstic en Educació
  
- Plaça nº: 1460
  
Categoria: 1 Professor Associat
  
Dedicació: 6 + 6 hores
  
Amb càrrec a plaça professor T.U. vacant. Perfil: «Bases diagnòstiques de l'educació social» (Diplomatura Educació Social),
  
«Diagnòstic pedagògic» (Diplomatura Logopedia) i «Diagnòstic en educació» (Llicenciatures de Pedagogia i Psicopedagogia). Requisits específics: Coneixement de valencià a nivell mitjà. Llicenciats en Pedagogia, Psicopedagogia o Psicologia. Altres indicacions: Horari de matí i vesprada.
  
- Plaça nº: 4788
  
Categoria: 1 Professor Associat
  
Dedicació: 3 + 3 hores
  
Per acumulació de càrrecs acadèmics. Perfil: «Fonaments biològics de l'educació» (llicenciatura de Pedagogia), «Diagnòstic en educació» (llicenciatures de Pedagogia i Psicopedagogia). Requisits específics: Coneixement de valencià a nivell mitjà. Llicenciats en Pedagogia, Psicopedagogia o Psicologia. Altres indicacions: Horari de matí i vesprada.
  
Departament: Teoria de l'Educació
  
Àrea: Teoria de l'Educació
  
- Plaça nº: 8518
  
Categoria: 1 Professor Associat
  
Dedicació: 3 + 3 hores
  
Incidències de començament de curs. Perfil: «Teoria de l'Educació». Requisits específics: Coneixement de valencià a nivell mitjà. Llicenciats en Pedagogia, Psicopedagogia o Filosofia i Ciències de l'Educació. Altres indicacions: Horari de matí.
  
FACULTAT DE GEOGRAFIA I HISTÒRIA
  
Departament: Història de l'Antiguitat i de la Cultura Escrita
  
Àrea: Història Antiga
  
- Plaça nº: 4906
  
Categoria: 1 Professor Associat
  
Dedicació: 4 + 4 hores
  
Per substituir un professor en any sabàtic.Perfil: «Religió Grega i Romana».
  
FACULTAT DE MATEMÀTIQUES
  
Departament: Anàlisi Matemàtica
  
Àrea: Anàlisi Matemàtica
  
- Plaça nº: 4130
  
Categoria: 1 Professor Associat
  
Dedicació: 6 + 6 hores
  
Departament: Geometria i Topologia
  
Àrea: Geometria i Topologia
  
- Plaça nº: 4211
  
Categoria: 1 Professor Associat
  
Dedicació: 6 + 6 hores
  
Perfil:Geometria i Topologia. Requisits específics: Coneixement de valencià a nivell mitjà.Altres indicacions: horari de mati i vesprada.
  
Departament: Matemàtica Aplicada
  
Àrea: Matemàtica Aplicada
  
- Plaça nº: 4909
  
Categoria: 1 Professor Associat
  
Dedicació: 4 + 4 hores
  
Per substituir un professor en any sabàtic. Perfil: « Matemàtica Aplicada» en les llicenciatures de Química o d'Enginyeria Química. Altres indicacions: horari de matí.
  
- Plaça nº: 4910
  
Categoria: 1 Professor Associat
  
Dedicació: 4 + 4 hores
  
Per substituir un professor en any sabàtic. Perfil: « Matemàtica Aplicada» en les llicenciatures de Química o d'Enginyeria Química. Altres indicacions: horari de vesprada.
  
FACULTAT DE MEDICINA I ODONTOLOGIA
  
Departament: Estomatologia
  
Àrea: Estomatologia
  
- Plaça nº: 2926
  
Categoria: 1 Professor Associat
  
Dedicació: 3 + 3 hores
  
Perfil: «Odontologia preventiva i comunitària»
  
Departament: Pediatria, Obstetrícia i Ginecologia
  
Àrea: Pediatria
  
- Plaça nº: 1591
  
Categoria: 1 Professor Associat
  
Dedicació: 6 + 6 hores
  
Amb càrrec a la plaça de T.U. vacant.
  
FACULTAT DE PSICOLOGIA
  
Departament: Personalitat, Avaluació i Tractament Psicològics
  
Àrea: Personalitat, Avaluació i Tractaments Psicològics.
  
- Plaça nº: 4041 a)
  
Categoria: 1 Professor Associat
  
Dedicació: 6 + 6 hores
  
Per substituir un professor en serveis especials.
  
- Plaça nº: 4041 b)
  
Categoria: 1 Professor Associat
  
Dedicació: 3 + 3 hores
  
Per substituir un professor en serveis especials.
  
Departament: Psicobiologia i Psicologia Social
  
Àrea: Psicologia Social
  
- Plaça nº: 2533
  
Categoria: 1 Professor Associat
  
Dedicació: 3 + 3 hores
  
Per acumulació de càrrecs acadèmics. Perfil: « Psicologia Social i de les Organitzacions». Requisits específics: Coneixement de valencià a nivell mitjà. Llicenciat en Psicologia.
  
- Plaça nº: 2707
  
Categoria: 1 Professor Associat
  
Dedicació: 3 + 3 hores
  
Per acumulació de càrrecs acadèmics. Perfil: « Psicologia Social i de les Organitzacions». Requisits específics: Coneixement de valencià a nivell mitjà. Llicenciat en Psicologia.
  
- Plaça nº: 4246 a)
  
Categoria: 1 Professor Associat
  
Dedicació: 3 + 3 hores
  
Amb càrrec a plaça d'ajudant de facultat. Perfil: «Psicologia del Treball i de les Organitzacions». Requisit específic: Llicenciat en Psicologia .
  
- Plaça nº: 4246 b)
  
Categoria: 1 Professor Associat
  
Dedicació: 3 + 3 hores
  
Amb càrrec a plaça d'ajudant de facultat. Perfil: «Psicologia del Treball i de les Organitzacions». Requisits específics: Coneixement de valencià a nivell mitjà. Llicenciat en Psicologia.
  
- Plaça nº: 4246 c)
  
Categoria: 1 Professor Associat
  
Dedicació: 3 + 3 hores
  
Amb càrrec a plaça d'ajudant de facultat. Perfil: «Psicologia del Treball i de les Organitzacions». Requisit específic: Llicenciat en Psicologia .
  
- Plaça nº: 4794
  
Categoria: 1 Professor Associat
  
Dedicació: 3 + 3 hores
  
Perfil: «Psicologia Social i de les Organitzacions». Requisit específic: Llicenciat en Psicologia .
  
- Plaça nº: 8519
  
Categoria: 1 Professor Associat
  
Dedicació: 3 + 3 hores
  
Incidències de començament de curs. Perfil: «Psicologia Social». Requisits específics: Llicenciat en Psicologia.
  
Departament: Psicologia Evolutiva i de l'Educació
  
Àrea: Psicologia Evolutiva i de l'Educació
  
- Plaça nº: 4271
  
Categoria: 1 Ajudant Doctor
  
Dedicació: T.C.
  
Requisit específic: Coneixement del valencià a nivell mitjà.
  
FACULTAT DE QUIMICA
  
Departament: Enginyeria Química
  
Àrea: Enginyeria Química
  
- Plaça nº: 8510
  
Categoria: 1 Professor Associat
  
Dedicació: 3 + 3 hores
  
Incidències de començament de curs. Perfil: «Docència pràctica de les assignatures propies de l'àrea de coneixement d'Enginyeria Química». Requisits especìfics: títol d'Enginyer Químic. Altres indicacions: horari de vesprada
  
ANNEX II.
  
CARACTERISTIQUES DE LA CONTRACTACIÓ
  
2.1. PROFESSOR ASSOCIAT
  
Tipus de contracte: Laboral temporal amb dedicació a temps parcial
  
Funcions: Docència i tutories d'acord amb el règim de dedicació.
  
Associat 6 hores: tres hores docents i tres de tutories
  
Associat 8 hores: quatre hores docents i quatre de tutories
  
Associat 10 hores: cinc hores docents i cinc de tutories
  
Associat 12 hores: sis hores docents i sis de tutories
  
Retribucions íntegres anuals:
  
Associat 6 hores: 3.246,72 euros
  
Associat 8 hores: 4.328,87 euros
  
Associat 10 hores: 5.410,89 euros
  
Associat 12 hores: 6.492,77 euros
  
Quant a l'abonament de pagues extraordinàries s'aplicarà el que disposa l'article 7.2 de la Llei 53/1984, de 26 de desembre, d'Incompatibilitats del Personal al Servei de les Administracions Publiques.
  
2.2. PROFESSOR AJUDANT
  
Tipus de contracte: Laboral temporal amb dedicació a temps complet. Durada màxima de quatre anys improrrogables.
  
Funcions: Completar la formació investigadora. Podran col·laborar en tasques docents en els termes que disposen els Estatuts de la Universitat de València.
  
Retribucions íntegres anuals: 13.852,94 euros
  
2.3. PROFESSOR AJUDANT DOCTOR
  
Tipus de contracte: Laboral temporal amb dedicació a temps complet. Durada màxima de quatre anys improrrogables.
  
Funcions: Docents i investigadores.
  
Retribucions íntegres anuals: 19.493,08 euros
  
ANNEX III
  
INSTÀNCIA CURRÍCULUM ACADÈMIC
  
1. DADES DE LA PLAÇA CONVOCADA A CONCURS
  
PROFESSOR AJUDANT PROFESSOR ASSOCIAT
  
PROFESSOR AJUDANT DOCTOR PROFESSOR ASSOCIAT ASSISTENCIAL
  
PROFESSOR COL.LABORADOR PROFESSOR CONTRACTAT DOCTOR
  
Plaça núm.:
  
Dedicació:
  
Convocatòria núm.: Data resolució: Publicació DOGV:
  
Departament:
  
Àrea:
  
Escola Universitària/Facultat:
  
2. DADES PERSONALS
  
Cognoms i nom:
  
DNI núm.: .....
  
Domicili: ........
  
Municipi: . . Codi Postal: ..... Telèfon:
  
Lloc i data de naixement:
  
Adreça electrònica: .....
  
Si ocupeu plaça docent a la Universitat, indiqueu:
  
Facultat/Escola:
  
Departament:
  
El/La sotasignant/ada demana concursar a la plaça més amunt indicada, declara sota la seua responsabilitat que les dades que s'hi exposen són exactes i autoritza que les dades personals siguen tractades d'acord amb allò que disposa el punt 8 de la present convocatòria.
  
València, ... d ... de ...
  
Número de pàgines inclosa aquesta: ... (signatura)
  
MAGFC. I EXCM. SR. RECTOR DE LA UNIVERSITAT DE VALÈNCIA
  
3. DOCUMENTACIÓ QUE S'HI ADJUNTA SEGONS ELS CRITERIS GENERALS D'AVALUACIÓ QUE HAN D'OBSERVAR LES COMISSIONS DE SELECCIÓ DE PERSONAL DOCENT CONTRACTAT I INTERÍ
  
PROFESSORS AJUDANTS
  
nº annex /nº pàgines
  
3.1 Expedient
  
- Llicenciatura/Diplomatura.
  
- Doctorat.
  
3.2 Docència Universitària:
  
- Assignatures que heu impartit, crèdits, departament i curs acadèmic.
  
3.3 Beques FPI, FPU i homologades
  
3.4 Altres títols universitaris
  
3.5 Investigació:
  
- Projectes en que heu treballat, persones que els han dirigit,
  
centre d'investigació i entitat que els ha finançat .
  
- Publicacions realitzades, revista o mitjà de publicació, data, pàgina.
  
- Beques postdoctorals.
  
- Contractes d'investigació.
  
3.6 Altres mèrits:
  
- Docència no universitària.
  
- Experiència professional.
  
- Cursos de formació complementària.
  
- Altres beques.
  
- Participació en comissions d'universitat i tasques de gestió.
  
- Idiomes
  
3.7 Coneixement de la llengua pròpia de la Universitat de València
  
3. DOCUMENTACIÓ QUE S'HI ADJUNTA SEGONS ELS CRITERIS GENERALS D'AVALUACIÓ QUE HAN D'OBSERVAR LES COMISSIONS DE SELECCIÓ DE PERSONAL DOCENT CONTRACTAT I INTERÍ
  
PROFESSORS ASSOCIATS
  
nº annex /nº pàgines
  
3.1 Docència Universitària:
  
- Assignatures que heu impartit, crèdits, departament i curs acadèmic.
  
3.2 Investigació:
  
- Projectes en que heu treballat, persones que els han dirigit,
  
centre d'investigació i entitat que els ha finançat .
  
- Publicacions realitzades, revista o mitjà de publicació, data, pàgina.
  
- Beques postdoctorals.
  
- Contractes d'investigació.
  
3.3 Activitat professional extrauniversitària o assistencial
  
3. 4 Expedient
  
- Llicenciatura/Diplomatura.
  
- Doctorat.
  
Beques
  
- FPI, FPU i homologades
  
3.5 Altres títols universitaris
  
3.6 Altres mèrits:
  
- Docència no universitària.
  
- Experiència professional.
  
- Cursos de formació complementària.
  
- Altres beques.
  
- Participació en comissions d'universitat i tasques de gestió.
  
- Idiomes
  
3.7 Coneixement de la llengua pròpia de la Universitat de València
  
3. DOCUMENTACIÓ QUE S'HI ADJUNTA SEGONS ELS CRITERIS GENERALS D'AVALUACIÓ QUE HAN D'OBSERVAR LES COMISSIONS DE SELECCIÓ DE PERSONAL DOCENT CONTRACTAT I INTERÍ
  
PROFESSORS AJUDANTS DOCTORS
  
nº annex /nº pàgines
  
3.1 Expedient
  
- Llicenciatura/Diplomatura.
  
- Doctorat.
  
3.2 Docència Universitària:
  
- Assignatures que heu impartit, crèdits, departament i curs acadèmic.
  
3.3 Beques FPI, FPU i homologades
  
3.4 Altres títols universitaris
  
3.5 Investigació:
  
- Projectes en que heu treballat, persones que els han dirigit,
  
centre d'investigació i entitat que els ha finançat .
  
- Publicacions realitzades, revista o mitjà de publicació, data, pàgina.
  
- Beques postdoctorals.
  
- Contractes d'investigació.
  
3.6 Altres mèrits:
  
- Docència no universitària.
  
- Experiència professional.
  
- Cursos de formació complementària.
  
- Altres beques.
  
- Participació en comissions d'universitat i tasques de gestió.
  
- Idiomes
  
3.7 Coneixement de la llengua pròpia de la Universitat de València
  
ANNEX IV
  
CRITERIS GENERALS D'AVALUACIÓ QUE HAN D'OBSERVAR LES COMISSIONS DE SELECCIÓ DE PERSONAL DOCENT CONTRACTAT
  
PROFESSORS ASSOCIATS
  
Docència Universitària fins a 20 punts.
  
Investigació fins a 15 punts.
  
Activitat professional extrauniversitària o assistencial fins a 30 punts.
  
Expedient i beques fins a 10 punts.
  
Títols universitaris fins a 5 punts.
  
Altres mèrits fins a 10 punts.
  
Coneixement del valencià fins a 10 punts.
  
En el cas d'estrangers, un requisit per a poder concursar serà el coneixement, degudament acreditat, de qualsevol de les dues llengües oficials de la Universitat de València.
  
PROFESSORS AJUDANTS
  
Expedient fins a un màxim de 15 punts.
  
Docència Universitària fins a un màxim de 10 punts.
  
Beques FPI, FPU i homologades fins a un màxim de 15 punts.
  
Títols Universitaris fins a un màxim de 10 punts.
  
Investigació (Incloses beques postdoctorals i contractes d'investigació) fins a un màxim de 30 punts.
  
Altres mèrits:
  
Docència no Universitària.
  
Experiència professional.
  
Cursos de formació complementària.
  
Altres beques.
  
Participació en comissions d'universitat i tasques de gestió.
  
Idiomes fins a un màxim de 10 punts.
  
Coneixement de la llengua pròpia de la Universitat de València fins a un màxim de 10 punts.
  
En el cas d'estrangers, un requisit per a poder concursar serà el coneixement, degudament acreditat, de qualsevol de les dues llengües oficials a la Universitat de València.
  
PROFESSORS AJUDANTS DOCTORS
  
Expedient fins a un màxim de 10 punts.
  
Docència Universitària fins a un màxim de 15 punts.
  
Beques FPI, FPU i homologades fins a un màxim de 15 punts.
  
Títols Universitaris fins a un màxim de 10 punts.
  
Investigació (Incloses beques postdoctorals i contractes d'investigació) fins a un màxim de 30 punts.
  
Altres mèrits:
  
Docència no Universitària.
  
Experiència professional.
  
Cursos de formació complementària.
  
Altres beques.
  
Participació en comissions d'universitat i tasques de gestió.
  
Idiomes fins a un màxim de 10 punts.
  
Coneixement de la llengua pròpia de la Universitat de València fins a un màxim de 10 punts.
  
En el cas d'estrangers, un requisit per a poder concursar serà el coneixement, degudament acreditat, de qualsevol de les dues llengües oficials a la Universitat de València.
  
En aplicació de la normativa autonòmica i de la disposició transitòria quarta del Reglament Provisional de Selecció del Personal Docent i Investigador de la Universitat de València, en els processos de selecció per a la contractació de ajudants doctors, els barems establiran 10 punts afegits a la valoració dels mèrits per tenir, al moment de l'entrada en vigor del Decret 174/2002, del Govern Valencià, contracte vigent amb aquesta Universitat com a associat a temps complet, professor ajudant de facultat, o professor ajudants d'escola universitària. Igualment, dins dels apartats del barem relacionats amb la condició de becari, la docència prèvia i la participació en projectes d'I+D, es valoraran especialment les vinculacions amb la Universitat de València dels esmentats professors. A aquest efecte, en els barems es fixarà el coeficient corrector d'1,5 dels mèrits corresponents.